# Incendi de la discoteca Colectiv

L'incendi de la discoteca Colectiv va tenir lloc el 30 d'octubre del 2015 a Bucarest (Romania). L'incendi va causar 63 morts i en va ferir 150 més. Es va tractar del pitjor incident d'aquest tipus a Romania en 20 anys.

## Desenvolupament

L'incendi s'ha desencadenat durant el desenvolupament d'un concert gratuït del grup romanès de metalcore Goodbye to Gravity, que celebrava la sortida del seu nou àlbum, Mantras of War, a la discoteca Collectiv. Els instruments pirotècnics del grup, composts de petits focs d'artificis, ha encès l'escuma acústica de poliuretà del club i el foc s'ha propagat ràpidament.

## Víctimes

| Ciutadania | Morts | Ferits |
| Romania | 62 | ≈ 150 |
| Turquia | 1 | |
| Itàlia | 1 | |
| Espanya | | 2 |
| Alemanya | | 1 |
| Països Baixos | | 1 |
| Total | 64 | 154 |
Durant l'incendi, 26 persones van morir, a les quals cal afegir una altra víctima durant el transport fins a l'hospital. Molts ferits presentaren cremades sobre el cos, però sobretot al nivell de la tràquea i dels pulmons. Alguns altres van tenir lesions diverses per intoxicació de fum, a causa del monòxid de carboni i altres gasos tòxics (sobretot del cianur), fruit de les emanacions resultants de la combustió dels materials de la discoteca. Altres persones van resultar ferides en caure al terra i ser trepitjades.
Entre els ferits, 146 van ser hospitalitzats a diversos hospitals de Bucarest i del județ de Ilfov. Gran nombre de ferits, una quarantena, van ser transports a altres països: quatre a Àustria, vuit a Bèlgica, vuit als Països Baixos, un a França, cinc a Alemanya, nou al Regne Unit, un a Noruega i tres a Israel.
Després de la nit del 30 d'octubre, van morir 36 persones més, de les quals una desena en hospitals fora de Romania o en el moment del trasllat.

## Conseqüències polítiques

Després de l'incident, van seguir-ne grans manifestacions públiques denunciant un enllaç entre els escàndols de corrupció polítics i el balanç tràgic d'aquest incendi, que van conduir a la dimissió del Primer ministre Victor Ponta i del seu govern.

## Vegeu també

* Colectiv. Documental sobre algunes de les conseqüències polítiques que en van seguir.

## Notes i referències

* 1 2 «TRAGEDIA din Colectiv: Cine sunt cele 64 de victime care au murit în urma incendiului. Artişti, fotografi, jurnalişti, olimpici şi studenţi străini, printre cei dispăruţi - GALERIE FOTO» (en romanès). Mediafax.ro. Arxivat de l'original el 2018-08-20 [Consulta: 19 agost 2018].
* ↑ «Câţi răniţi de la Colectiv mai sunt internaţi în spitale. Câţi dintre ei sunt în stare critică şi gravă» (en romanès), 09-11-2015. Arxivat de l'original el 2015-11-12. [Consulta: 11 novembre 2015].
* ↑ 324cat «S'eleva a 29 la xifra de morts per l'incendi de la discoteca a Bucarest». CCMA. Arxivat de l'original el 2018-08-20 [Consulta: 19 agost 2018].
* ↑ AGERPRES. «Cronologia exploziilor soldate cu victime multiple în România» (en romanès). Arxivat de l'original el 2018-08-20. [Consulta: 19 agost 2018].
* ↑ «Incendie de la discothèque à Bucarest : deux étudiants étrangers, un Turc et une Italienne, se trouvent parmi les victimes», 09-11-2015. [Consulta: 11 novembre 2015].
* ↑ «Dos españoles heridos en el incendio de una discoteca en la capital de Rumanía» (en castellà). ELMUNDO. Arxivat de l'original el 2015-12-12 [Consulta: 19 agost 2018].
* ↑ «Deutscher bei Feuer-Katastrophe verletzt» (en alemany). Bild.de, 31-10-2015. Arxivat de l'original el 16 de novembre 2015. [Consulta: 29 d’agost 2018].
* ↑ «Nederlandse gewonde Boekarest» (en neerlandès). detelegraaf.nl, 31-10-2015. Arxivat de l'original el 17 de novembre 2015. [Consulta: 29 d’agost 2018].
* ↑ «Incendiul din Colectiv - Primele rezultate ale autopsiilor: Intoxicatia cu monoxid de carbon, fum si gaze toxice, cauza principala a deceselor» (en romanès). HotNewsRo. Arxivat de l'original el 2018-08-20 [Consulta: 19 agost 2018].
* ↑ «STAREA VICTIMELOR de la Colectiv - 43 de persoane rănite mai sunt internate, 10 în stare critică sau gravă» (en romanès). Mediafax.ro. Arxivat de l'original el 2018-08-20 [Consulta: 19 agost 2018].
* ↑ «El primer ministre romanès dimiteix per l'incendi de la discoteca». [Consulta: 19 agost 2018].